**ACTA DEL CONSELL DE COMÚ**

**6 de febrer del 2025**

A Casa Comuna, a les 16.00 h, es reuneix el Consell de Comú sota la presidència de l’Hble. Sr. Sergi González Camacho, cònsol major. Després d’haver estat degudament convocada la reunió, hi assisteixen els membres següents:

* Hble. Sra. Olaya Losada Seguin
* Hble. Sr. Jordi Cabanes Turné
* Hble. Sr. Marc Torrent Casado
* Hble. Sra. Maria Nazzaro Martínez
* Hble. Sra. Eva Tadeo Balaguer
* Hble. Sr. Joaquim Miró Castillo
* Hble. Sra. Susagna Mosquera Leyva
* Hble. Sr. Xavier Surana Sanchez
* Hble. Sr. David Astrié Padilla
* Hble. Sr. Miquel Canturri Campos
* Hble. Sra. Rosa Maria Sabaté Cardona

Abans d’iniciar la sessió, el cònsol major proposa fer un minut de silenci en homenatge a la Sra. Pepita Aguilar Riberaigua que ens ha deixat recentment.

El cònsol major recorda que la Sra. Pepita Aguilar va ser una dona valenta i pionera, què l'any 1976 es va convertir en la primera dona consellera del Comú d’Andorra la Vella, sota el mandat del cònsol major Antoni Puigdellivol.

Si bé abans, juntament amb altres dones, van recollir signatures i les van presentar al Consell General perquè totes les dones poguessin votar al país, una fita que van aconseguir l'any 1971. A més, la Pepita Aguilar va ser la primera dona que va votar aquí a Andorra.

Avui la recordem i li volem retre un homenatge per tot el que va fer per la parròquia i pel nostre país. Per tant, guardem un minut de silenci en nom de la Sra. Pepita.

Després de l'homenatge a la senyora Pepita Aguilar, el cònsol major dona la benvinguda a tots els assistents a aquesta sessió de Consell de Comú, del 6 de febrer del 2025, que ha estat degudament convocada, d’acord amb el que disposen els articles 19.b i 21 de l’Ordinació d’organització i de funcionament del Comú d’Andorra la Vella, del 29 de febrer del 2024.

D’acord amb el que disposen els articles 23.2 i 23.3 de l’Ordinació anteriorment referida, el cònsol major informa que no s’ha entrat a tràmit cap pregunta. Així mateix, informa que cap conseller de Comú ha proposat la inclusió de cap nou punt a l’ordre del dia de la reunió d’avui.

Queda vàlidament constituïda la sessió del Consell de Comú en primera convocatòria per trobar-se presents com a mínim la meitat més un dels seus membres, de conformitat amb el que preveu l’article 22 de l’Ordinació d’organització i funcionament del Comú d’Andorra la Vella, del 29 de febrer del 2024.

El secretari general procedeix a la lectura de l'ordre del dia establert en la convocatòria del 6 de febrer del 2026.

**1. Aprovació, si escau, de l’acta del Consell de Comú del 17 de desembre del 2024.**

**2. Aprovació, si escau, de la proposta de la setena addenda al contracte**

**adjudicat per la gestió del servei públic comunal de recollida de diferents**

**residus a la parròquia d’Andorra la Vella.**

**3. Aprovació, si escau, de l'Ordinació del 6-2-2025 de modificació de l'Ordinació del 19-10- 2023 de la funció pública del Comú d’Andorra la Vella.**

**4. Aprovació, si escau, de l'Ordinació del 6-2-2025 de modificació de l’Ordinació tributària per a l’any 2025, de data 17 de desembre de 2024.**

**5. Aprovació, si escau, de la modificació del Decret del 29-2-2024 de delegació de competències a la Junta de Govern i a diversos responsables de departaments.**

**6. Aprovació, si escau, del Decret de delegació de competències en matèria**

**d’autoritzacions d’ocupació del domini públic, en els càrrecs de les escales**

**tècnica i superior del Servei de Circulació Comunal excepte les ocupacions**

**subjectes a autorització d’obra menor.**

**7. Informació relativa als acords adoptats en les darreres Juntes de Govern.**

**8. Precs i preguntes**

**Primer.- Aprovació, si escau, de l'acta del Consell de Comú del 17 de desembre del 2024**

El cònsol major informa que, segons l'article 3 del Reglament de les actes del Comú d'Andorra la Vella del 26 de març del 1996, l'acta de cada sessió del Consell de Comú se sotmet a aprovació en la primera sessió ordinària del Consell de Comú que se celebri, així, l'acta de la sessió del Consell de Comú del 17 de desembre del 2024 ha estat tramesa als consellers amb la deguda antelació.

No havent-hi cap demanda d’aclariment, queda aprovada l’acta per assentiment dels assistents.

**Segon.- Aprovació, si escau, de la proposta de la setena addenda al contracte adjudicat per la gestió del servei públic comunal de recollida de diferents residus a la parròquia d’Andorra la Vella**

El cònsol major cedeix la paraula al Sr. Jordi Cabanes, conseller de Serveis Públics, de Medi Ambient i de Patrimoni Natural.

El senyor Jordi Cabanes explica que el contracte per la gestió comunal de recollida de residus té com a objectiu reforçar el compromís amb la sostenibilitat i la millora de la gestió de les diferents fraccions recollides, garantint un servei més eficient per a la ciutadania.

Actualment es realitzaven dos recollides setmanals de la fracció d'envasos i amb la signatura de l’addenda s’amplia la recollida d'envasos un dia addicional per setmana, passant de dos dies a tres dies. Les recollides es faran dilluns, dimecres i divendres de 19 a 23 hores.

El senyor Cabanes recorda la importància de respectar aquests horaris i afegeix que aquesta mesura permetrà reduir l'acumulació els punts de recollida, millorar les condicions d'higiene i l'ordre a les zones de dipòsit i avançar cap a una parròquia més neta i sostenible. A més, explica que aquesta addenda no suposa cap cost addicional per al Comú i afavoreix una millor separació i gestió dels residus, fomentant el reciclatge i reduint el volum de deixalles que van a l'abocador.

L’any 2024 es van recollir més de 556 tones d'envasos. Amb aquestes accions, el Comú d’Andorra la Vella continua impulsant polítiques responsables que prioritzen el benestar de la ciutadania i el respecte del medi ambient.

No havent-hi cap demanda d’aclariment, es procedeix a la votació de la proposta presentada que s'aprova per unanimitat.

**Tercer.- 3. Aprovació, si escau, de l'Ordinació del 6-2-2025 de modificació de l'Ordinació del 19-10-2023 de la funció pública del Comú d’Andorra la Vella**

El cònsol major passa la paraula a la Sra. Eva Tadeo.

La senyora Tadeo explica que se sotmet a aprovació una actualització de la graella salarial, així com l’habilitació de la Junta de Govern perquè anualment, a partir de la data d'entrada en vigor d'aquesta Ordinació, publiqui al Butlletí Oficial del Principat d'Andorra la taula retributiva actualitzada d'acord amb el que estableix l'Ordinació del pressupost de l'any en curs i els decrets d'aplicació relatius al salari mínim interprofessional de les persones assalariades.

El cònsol major cedeix la paraula al Sr. David Astrié.

El Sr. Astrié qüestiona si, més enllà de la manifestació que acaba de fer la consellera, aquesta Ordinació inclou l'actualització de determinats nivells de la graella salarial en acord amb el que determina el Govern com a salari mínim, si és així, va més enllà del que acaba de dir la consellera.

El cònsol major passa la paraula a la Sra. Eva Tadeo.

La Sra. Tadeo respon que en aquest actualització el que s'ha fet és que l’últim nivell de la graella salarial compleixi amb el salari mínim interprofessional del Govern, atès que estava una mica per sota, perquè es calcula a raó de 37,5 hores. És a dir, estem dins de la legalitat però no garantíem el salari mínim interprofessional en els dos nivells més baixos.

El cònsol major cedeix la paraula al Sr. David Astrié.

El Sr. Astrié afegeix que és de justícia explicar el motiu que ha portat a fer aquesta revisió, és a dir, actualitzar els salaris de l’Administració pública al nivell del que ha determinat Govern.

La Sra. Tadeo puntualitza que mai havia estat equiparat i, ara, s’ha establert que mínim sigui el salari mínim fixat per Govern.

No havent-hi cap demanda d’aclariment, es procedeix a la votació de la proposta presentada que s'aprova per unanimitat.

**Quart.- Aprovació, si escau, de l’Ordinació del 6-2-2025 de modificació de l’Ordinació tributària per a l’any 2025, de data 17 de desembre del 2024.**

El cònsol major cedeix la paraula al conseller d’Habitatge, Sr. Marc Torrent.

El Sr. Torrent explica la proposta de modificació de l'Ordinació tributària per al 2025 per introduir una nova exempció fiscal que s'aplicarà als concursos destinats a concessions publico privades en matèria d'habitatge, com pot ser el concurs que actualment està en marxa per Terravella, que permetria que les empreses concessionàries quedin exemptes de pagar el percentatge de l'impost que correspon al Comú d’Andorra, que és del 3%.

El Sr. Torrent afegeix que, com a corporació, continuem treballant per fer més atractiu els concursos que tenim en marxa i sobretot per futures licitacions que puguin sortir en aquesta mateixa línia. Aquesta actuació s'emmarca en la voluntat de fer front a la crisi d’habitatge per continuar aportant el nostre granet de sorra.

El cònsol major cedeix la paraula al Sr. David Astrié.

El Sr. Astrié comenta que ja ho van explicar en comissió i que els hi sembla una bona proposta. Totes les propostes que vagin encaminades a facilitar que aquest concurs per a la construcció d’un edifici de lloguer assequible a la Borda Nova surti en positiu, votaran a favor de totes aquestes facilitats. Com totes altres iniciatives que ha tingut aquesta majoria per promoure l'habitatge. Penso que des d'aquí podem recordar totes elles.

Us hem fet aquest vot de confiança i, per això reiterem la nostra demanda, senyors de la majoria, i si el 27 de febrer, que és la data que s’ha posat per entregar les ofertes d’aquest concurs, no es presenta ningú i es declara desert, com ja es va declarar desert en el mandat anterior, perquè també ho van intentar, i, malauradament, no va sortir, els hi demanen una tercera vegada que, si us plau, prenguin el compromís i honorin la seva paraula i particularment s’adreça al Sr. González, què, quan va dir que no s'hagués gastat tants milers d'euros o milions d'euros amb d'altres projectes com les fonts o com impulsar multifuncional per destinar-los a l'habitatge. Doncs, si us plau, els hi demanem aquí davant de tothom que prenguin el compromís que si el 27 de febrer aquest concurs es declara desert, es vulgui tirar endavant el projecte amb els fons propis del Comú perquè la situació de l'habitatge continua sent la mateixa que fa un any, o un any i mig. I, per tant, nosaltres pensem que el fet que el Comú disposi d'un parc públic d'habitatge és positiu.

El Sr. Astrié es refereix al cònsol major i li recorda que ell també ho deia el mandat passat, que haurien d'haver impulsat aquest projecte amb iniciativa comunal i penso que després de dos intents, malauradament que no han sortit bé amb la col·laboració publico-privada, s'ha de fer aquesta aposta ferma, em donarà la seva paraula, i nosaltres els hi continuarem donant el nostre suport.

El cònsol major aporta que, ara per ara tenim un concurs desert, no són dos encara, però com ja ha dit, esperem aquests 22 dies que queden.

Afegeix que el senyor conseller Torrent ja ho va explicar una miqueta en comissió. I, en el darrer Consell de Comú vostès van comentar que tenien propostes a nivell d'habitatge en aquella comissió que vam fer darrerament de l'habitatge, la seva principal i la primera proposta era fer nosaltres des del Comú aquest edifici i, el conseller Marc Torrent, que com bé sabem, està picant molta pedra a nivell d'habitatge, i sabem que no és una responsabilitat única del Comú, sinó que hi ha molts més actors que estan fent moltes coses per l'habitatge i que des del primer minut nosaltres hem volgut formar part d'aquest pla d'acció i d'actuació urgent que, a nivell d'habitatge, s’està fent a nivell nacional, considero que hem de sumar, com ho hem fet amb el conveni del Cedre, que no és que ho estigui pagant el Govern és que nosaltres vam fer una molt bona negociació i vam posar sobre aquest projecte que els diferents actors busquéssim les solucions.

Per tant, no és que l'edifici de Cedre el pagui el Govern, vam arribar a un molt bon acord, que vostè senyor Astrié, va aplaudir per haver aconseguit aquest acord. Així, crec que aquesta suma de forces entre administracions per intentar solucionar el problema de l'habitatge, és cap a on hem d'anar.

El cònsol major cedeix la paraula al Sr. Marc Torrent perquè especifiqui que pot passar a partir del 27 de febrer

El Sr. Torrent explica que, com han dit, hem d'esperar el 27 de febrer per veure finalment què passa amb aquest concurs i, si finalment, i malauradament per tots nosaltres, queda desert la Llei de contractació pública, i miro al secretari general i a l’interventor, ens dona altres mecanismes per tirar endavant i fomentar aquesta relació publico-privada. Perquè crec que tots els que estem aquí presents també hi creiem. Llavors, podem començar mecanismes com un procés negociat o, inclús es pot plantejar concursos internacionals, és qüestió de saber totes les opcions que tenim al nostre abast.

Tampoc no en descartem cap, anem a estudiar totes aquestes que també ens permeti la legislació per també tirar endavant aquest projecte. Així, a dia d'avui no tanquem cap de les opcions, sinó que s'estudiaran totes. Algunes de les quals ja les tenim presents i seguirem treballant en aquesta línia. Per això, avui un dels punts que volem seguir treballant en aquesta línia de relació publico-privada entre el Comú i les entitats privades.

El cònsol major cedeix la paraula al Sr. David Astrié.

El Sr. Astrié respon que ja coneix la legislació. Sap que hi han d'altres procediments que permeten rebotar sobre possibles esdeveniments que ningú desitja, però que podria ser que passessin el 27 de febrer; que és que el concurs es declarés desert.

Però, vol reprendre un argument que va dir en comissió, i també en el seny d'aquest Consell de Comú i és que vostès han tingut uns sobrevinguts deguts a la construcció importants. Hi ha hagut sobre construcció i els impostos de la construcció en generat diners. I, els hi semblaria molt legítim i molt assenyat i molt políticament correcte que aquests diners es destinessin justament a un parc públic d'habitatges. Insisteix, que la majoria ja van manifestar al seu moment, i mira al Sr. González perquè van ser paraules seves, que no haguessin destinat diners en altres coses més de caire turístic, reprèn les paraules del Sr. González, que per nosaltres no és només turístic, parlo de les fonts de la rotonda i d'altres projectes, i els haguessin destinat a habitatge.

El Sr. Astrié assevera, que facin el favor de fer-ho perquè és urgent, igual que publicitar d'una forma més extensa tots els ajuts que es van aprovar en Consell de Comú al novembre, si no recorda malament. Són una sèrie d'ajuts als que, segurament, s’atindran moltes persones de la parròquia, ciutadans d'Andorra la Vella, però s'ha de fer una comunicació més extensiva perquè segurament no ha arribat a tots i cadascun dels ciutadans que ara ho necessiten.

I, amb el tema de l’habitatge ens sembla una ocasió perfecta per vostès, per dir, hem recaptat tants diners de la de la construcció i els destinem a construir un edifici d'habitatges de la Borda Nova. Vist que, el nostre intent de concessió publico-privada no ha funcionat i nosaltres reiterem la nostra demanda, perquè és una qüestió de necessitat, i no podem demorar més aquesta decisió emparar-nos en que hi ha d'altres mecanismes, com la negociació o com la publicitat de concursos internacionals, perquè això ens portaria a terminis de 4, 5, o 8 mesos que no podem tenir. Perquè els ciutadans d'aquest país, no només d'Andorra la Vella, sinó d'aquest país, els necessiten.

El cònsol major cedeix la paraula al Sr. Marc Torrent.

El Sr. Torrent comenta que a nivell de les ajudes espera disposar de la campanya la pròxima setmana, tal com es va comentar en comissió. Així, les primeres accions es podrien veure la zona que veuen els propers dies.

Per una altra part, considera que aquest any hem demostrat també el compromís que tenim en matèria d'habitatge. Fins fa poc no s'havien vist tantes mesures en matèria d'habitatge, i no és una qüestió de fa un any o un any i mig, com vostè ha dit, és una qüestió que fa molt temps que dura.

El Sr. Torrent agraeix que aquest darrer any hagin aprovat totes aquestes mesures. Potser no han tingut l'èxit esperat, o no estan tenint l'acceptació esperada, però moltes d'elles són noves i fins ara no s'havien aplicat. És a dir, no és una aprovació fàcil quan són mesures i, una cosa que tenim tots els membres d'aquesta taula, i els incloc a vostès, és un compromís molt gran en matèria d'habitatge.

Portem molts Consells de Comú aprovant mesures a l'habitatge per tirar-les endavant i, si ens hem equivocat o hem fet coses malament, treballarem per rectificar-les i per fer-les millor. Al final, del que no podem dubtar és de l'esforç que estem fent tots plegats per resoldre-ho.

El cònsol major cedeix la paraula al Sr. David Astrié.

El Sr. Astrié manifesta que ell sempre ha lloat la feina del Sr. Torrent i sap que ha treballat moltíssim. Com ha dit el senyor cònsol, ha picat molta pedra i no ha escatimat en esforços amb la creació de la Conselleria d'Habitatge per això s’han sumat i han donat el vot de confiança, perquè han votat totes i cadascuna de les iniciatives relacionades amb el tema de l'habitatge, però també hem de reaccionar i anticipar-nos. Reaccionar i anticipar vol dir el que avui demana, que si el concurs de la Borda Nova no funciona, doncs podem fer això, perquè la situació del Comú permet fer-ho.

I si els ajuts es poden publicitar millor, és una demanda que us hem fet en vàries ocasions en comissió. Demana, si us plau, feu més publicitat perquè segurament arribarem a una població més extensa i en quant al programa Reviu, segurament no ha tingut l'èxit esperat, i no estem dient que siguin iniciatives dolentes, senyor Torrent, al contrari, totes aquestes iniciatives són bones, però sí que tenim el deure, l'obligació, de poder adaptar-nos amb aquestes situacions i poder modificar, si fa falta, els criteris que facilitin, això sí, l'increment de pisos buits en el mercat i, per tant, a disposició del Comú.

Sabem que al Reviu només hi ha una sol·licitud, hi ha un projecte, que ara cal fer la consulta amb el propietari per saber si s’avé a fer aquesta reforma, i canviant els requisits i treballant-los en comissió podem fer que aquesta petició es transformi en 4, 5 o 6.

El Sr. Astrié demana anticipació, i no esperar més. I, un cop més, vol felicitar el senyor Torrent per la feina feta perquè és veritat que es dedica amb cor i ànima al tema de l'habitatge, ho sabem.

No havent-hi cap demanda d’aclariment, es procedeix a la votació de la proposta presentada que s'aprova per unanimitat.

**Cinquè.- Aprovació, si escau, de la modificació del Decret del 29-2-2024 de delegació de competències a la Junta de Govern i a diversos responsables de departaments.**

El cònsol major passa la paraula a la Sra. Susana Mosquera.

La Sra. Mosquera explica que, amb l'objectiu de garantir una gestió àgil i eficient dels tràmits administratius, es proposa la modificació del decret del 29 de febrer del 2024 de delegació de competències a la Junta de Govern i a diversos responsables de departaments. Aquesta modificació permetrà ampliar les delegacions vigents per assegurar la continuïtat en la tramitació dels expedients en cas de vacances, baixes laborals o altres situacions que puguin afectar la disponibilitat dels responsables habituals.

Amb aquesta mesura reafirmem el compromís amb una Administració més àgil, resolutiva i propera, capaç de donar resposta a les necessitats del dia a dia sense demores innecessàries, optimitzar els processos i reforçar la capacitat operativa dels serveis, que és essencial per continuar avançant cap a un Comú més eficient i orientat al servei de la ciutadania.

No havent-hi cap demanda d’aclariment, es procedeix a la votació de la proposta presentada que s'aprova per majoria, amb 9 vots a favor i 3 abstencions.

**Sisè.- Aprovació, si escau, del Decret de delegació de competències en matèria d’autoritzacions d’ocupació del domini públic, en els càrrecs de les escales tècnica i superior del Servei de Circulació Comunal excepte les ocupacions subjectes a autorització d’obra menor.**

El cònsol major passa la paraula al Sr. Xavier Surana.

El Sr. Surana explica que es proposa delegar les competències relatives a les autoritzacions per ocupar el domini públic, com la via pública, als càrrecs tècnics i superiors del Servei de Circulació comunal, excepte en els casos d'obres menors. Aquesta mesura té com a objectiu clarificar els tràmits i millorar l'eficiència en la gestió de les ocupacions que permet que els responsables del Servei de Circulació autoritzin aquestes ocupacions de manera més ràpida i efectiva.

El cònsol major cedeix la paraula al Sr. Canturri.

El Sr. Canturri expressa que, com han pogut veure en l'anterior votació, la minoria s’ha abstingut i amb aquesta proposta també es tornaran a abstenir perquè pensen que és una deixadesa de funcions dels consellers i dels cònsols el permetre que aquestes competències passin a funcionaris. Afegeix que són els consellers de Comú i els cònsols el que han de fer aquestes autoritzacions.

Ho han de mirar ells, tant els consellers com els cònsols. És el nostre deure, dels consellers, que per això cobrem un sou a final de mes, i per aquest motiu, la minoria s’absté. Pensa que son els consellers els que tenen el deure de fer aquestes autoritzacions i mirar, punt per punt, el que s’autoritza i el que no s’autoritza.

El cònsol major puntualitza al senyor Canturri que no es pot parlar de deixadesa, solament vol deixar palès que el que han fet ho feien ells en el seu mandat.

Afegeix que, el que s’ha aprovat abans ja s'estava fent amb el director de Tributs, ell ja tenia aquesta delegació. Circulació tenia una delegació que li corresponia a Serveis Públics i Urbanisme per les obres menors i, el que ara s’ha fet és modificar i corregir-ho.

Per tant, ni la minoria quan ho feia a la seva època, no era deixadesa, sinó optimització i vostès saben el que és una Junta de Govern i les hores que suposa.

Es refereix a la minoria dient que ells ho van fer per anar més ràpid a les Juntes de Govern i nosaltres ho fem per optimització. Així, la paraula deixadesa no correspon, tot al contrari, tots els consells que estem aquí tenim aquesta responsabilitat, aquesta dedicació perquè això tiri endavant.

Per tant, demana al Sr. Canturri matisar aquestes paraules.

El cònsol major cedeix la paraula al Sr. Canturri.

El Sr. Canturri afirma que potser s’ha expressat malament, però que tant les altes com les baixes de propietat, com les demandes d’altes i baixes de modificacions de Comerç abans passaven totes per Junta de Govern, sempre s'havien aprovat per Junta de Govern. I, quant a les ocupacions de l‘espai públic, també passàvem per Junta de Govern.

El cònsol major expressa que no entrarà a debatre més, però si vol deixar constància que s’ha fet per respecte a la institució i a la feina que estem fent els 12 consellers que estem aquí, per nosaltres no és deixadesa sinó optimització i una responsabilitat que molts càrrecs que treballen al Comú ho estaven fent. Ara hem tingut l'exemple amb el director de tràmits que està de baixa i ens hem trobat amb un problema, això és el que ha ajudat a poder dotar aquestes noves persones de que puguin fer aquest càrrec, tal com comentava la consellera que supervisa, com no.

No havent-hi cap demanda d’aclariment, es procedeix a la votació de la proposta presentada que s'aprova per majoria, amb 9 vots a favor i 3 abstencions.

**Setè.- Informació relativa als acords adoptats en les darreres Juntes de Govern.**

El cònsol major informa que, segons el Reglament de les actes del Comú d'Andorra la Vella del 26 de març del 1996 i els articles 13.4 i 13.5 de l'Ordinació d'organització i funcionament dels Comuns, totes les actes han estat aprovades per la Junta de Govern i trameses als consellers de Comú amb la deguda antelació per a la seva informació. A més, s’han fet totes les comissions corresponents.

Les actes de les Juntes de Govern corresponen a les sessions celebrades el 10, 16, 23 i 30 de desembre del 2024, i del 7, 14 i 21 de gener del 2025.

Ara, cedeix la paraula al Sr. David Astrié.

El Sr. Astrié confirma que fet les comissions i que han assistit, però hi ha comissions en les que no es tracten alguns punts queden reflectits en els ordres del dia, per exemple, Secretaria General.

A l’acta del 16 de desembre del 2024, pàgina 1, punt 2, a l’apartat de Gabinet Jurídic; es desestima en tots els seus termes el recurs administratiu presentat per Col·legi oficial d'Arquitectes d'Andorra, contra l'edicte del 25 de setembre del 24, pel qual es fa pública l'adjudicació definitiva dels treballs d'assessorament estratègic orientat al desenvolupament d'una visió de futur per a la parròquia d’Andorra la Vella.

El Sr. Astrié demana que se’ls expliqui aquest recurs, en què va consistir i perquè s'ha desestimat perquè ells no saben res. Entenen que és aquell treball que es va contractar a uns assessors per iniciar els tràmits de la revisió del Pla d'Urbanisme parroquial d'Andorra la Vella.

El cònsol major explica que es va comentar en una Comissió d'Urbanisme i Habitatge, que el Col·legi d'Arquitectes havia entrat aquest recurs al concurs de la visió estratègica.

El cònsol major cedeix la paraula al Sr. Gilbert Blasi.

El Sr. Blasi explica que el recurs es basava en què el Col·legi d’Arquitectes considerava que hi havia intrusisme. En aquests casos, el Comú, i les administracions públiques, el que fan és aplicar la Llei de contractació pública i simplement se centren a valorar que hi hagi reciprocitat amb el país d'origen, en aquest cas tenim un certificat emès pel Govern d'Andorra que diu que hi ha reciprocitat. No és tasca dels comuns entrar a valorar si hi ha intrusisme o no, són els col·legis professionals que ho gestionen amb el Ministeri d'Interior. Per aquest motiu es va desestimar.

El cònsol passa la paraula al Sr. Miquel Canturri

En relació a l’acta de la Junta de Govern del 10 de desembre del 2024, a la Conselleria de Tràmits i Tributs i, atès que no van poder fer comissió perquè el coordinador de Tràmits i Tributs està de baixa, el Sr. Canturri demana informació sobre la sol licitud formulada per autoritzar una construccions la instal·lació de dues lones publicitàries, de 2,5 m d'alçada per 5,30 d'amplada cadascuna, amb una superfície total de 26,50 m2 a la façana sud que dona a l'avinguda Meritxell a l'obra del xalet situat al carrer de la Creu Grossa, núm. 6.

Concretament vol saber quant de temps s’ha autoritzat la instal·lació d’aquestes lones, i amb quin motiu s'ha autoritzat.

El cònsol major dona la paraula a la Sra. Susagna Mosquera.

La Sra. Mosquera manifesta que no recorda exactament si hi ha un termini establert de durada d'aquesta autorització, pensa que és a precari mentre durin les obres, perquè l'Ordinació ho permet. Afegeix que es va autoritzar una lona publicitària de la constructora en les obres que estan executant.

El cònsol major apunta que els hi facilitarà la documentació.

El cònsol major passa la paraula al Sr. Canturri .

El Sr. Canturri entén que és una publicitat de de la constructora, i no de perfums o similar.

El cònsol confirma que és publicitat de la constructora.

El cònsol major cedeix la paraula al Sr. David Astrié.

El Sr. Astrié demana informació al voltant del Departament de Comunicació.

El cònsol major informa de la situació de la Comunicació.

Recorda que el cap de Gabinet de Cònsols, que també tenia assignades les tasques de cap de Comunicació, està de baixa des del mes de novembre. En aquest impàs de temps es va contractar l'empresa B21 Consulting com a assessors del pla estratègic de comunicació i veient que costava molt trobar un cap de Comunicació aquesta empresa ens està assessorant el Comú fins al 28 de febrer.

Metres tant, la tècnica de Comunicació, a la que felicita per la feina feta aquests mesos sola al Departament. Aquest temps ha hagut de comunicar tots els actes i tots els esdeveniments del Comú ella sola. Per aquest motiu, vam contractar un nou tècnic de Comunicació, perquè el Departament pogués tirar endavant.

Tenint en compte també que al mes de gener es va afegir una baixa programada del tècnic de protocol. Així, aquest nou tècnic de Comunicació també fa les tasques de protocol.

El Comú té moltes coses a transmetre i, com ha dit el Sr. Astrié, ens adonem que tenim problemes a l'hora de comunicar, com amb les ajudes i altres temes on veiem que no arribem a la ciutadania, i per nosaltres mateixos, perquè puguem conèixer el que fa el Comú.

Per això, davant de l'oportunitat de contractar, com ha sortit al BOPA, el nou cap de comunicació, el Sr. Toni Farrero, que avui ens acompanya perquè la part de comunicació es pugui gestionar amb els recursos que teníem, que és un cap de Comunicació i dos tècnics, més l’empresa 21 consulting que a partir del 28 de febrer deixarà d'assessorar a nivell de comunicació.

El cònsol major cedeix la paraula al Sr. David Astrié.

El Sr. Astrié afirma que, més o menys, entenen l’esquema i demana si la baixa del tècnic de protocol és per un temps determinat, la contractació del nou tècnic també és per un temps determinat?, el temps que estigui de baixa el tècnic o també es preveu alguns canvis interns de l'organització, primera pregunta.

La segona pregunta és, fins ara també hi havia un cap de Gabinet de cònsols, que està de baixa.

El cònsol major confirma al Sr. Astrié que és així, està de baixa.

En tercer lloc, el Sr. Astrié vol donar la benvinguda al senyor Toni Farrero al Comú d’Andorra la Vella, afegeix que és un gran professional i que de ben segur ajudarà a comunicar totes aquestes coses que el Comú vol comunicar.

El cònsol major pren la paraula i responent a la primera pregunta, informa que el tècnic contractat té com a funció principal la de comunicació, però ens hem trobat amb la baixa del tècnic de protocol, que potser es prolongarà, i li hem demanat que ens ajudés a assumir temporalment les tasques de protocol.

Així, el nou tècnic s'incorporarà al Departament de Comunicació al 100% quan es recuperi el tècnic de protocol.

Pel que fa al segon punt, el cap de Gabinet està de baixa des del mes de novembre i no tenim una data de d'incorporació. Per aquest motiu, i com tots saben, el Gabinet de cònsols i el cap de Comunicació són molt importants pel Comú d’Andorra i no podíem deixar-los, així, tenint l’oportunitat de comptar amb una persona amb experiència i reputació com el senyor Toni Farrero, vam creure oportú incorporar-lo.

El cònsol major cedeix la paraula al Sr. David Astrié.

El Sr. Astrié demana si poden tenir un organigrama de com queda el Departament de Comunicació, per tenir una mica més clares les coses.

El cònsol major respon que sí. A més, el Sr. Toni Farrero només porta aquí quatre dies i és una de les missions que té. El compartirem amb vostès perquè entenguin com queda l'organigrama que, com saben, es tenen clares però hi ha peces que es mouen, o s’han d’incorporar, o tasques que s’han d’assumir i no estan pensades per aquest lloc de treball però com és personal de relació especial ho poden fer.

El cònsol major dona la paraula al Sr. Canturri.

El Sr. Caturri demana aclariments d’un acord de la Junta de Govern del 14 de gener, a la Conselleria de Social, Joventut i Espai Ciutadà, Departament de Social, Gent Gran, que diu: convocar un concurs d'àmbit nacional per adjudicar la concessió i explotació del bar restaurant la casa del poble, situat a la plaça del poble d'Andorra la Vella.

Manifesta que s’ha quedat una mica astorat perquè des dels anys 60 el bar de la Plaça ha estat sempre una concessió del Comú als anys 60 (i demana al Sr. Miró de recordar-ho, perquè ells ja hi eren) aquí sota d’on estem avui, de l'edifici del Comú, hi havia el bar de la Plaça, que era una concessió que feia el Comú, hi havia el bar de la Plaça, la perfumeria Alice, el Sindicat d'iniciativa, etc

Però, tota la vida ha estat al bar de la Plaça (concessió sempre del Comú) i veure que ara es canvia el nom al bar de la plaça per la Casa del Poble, li sembla una frivolitat.

El Sr. Canturri afegeix que molts de nosaltres quan hem sigut joves hem passat moltes hores al bar de la Plaça, on està actualment, igual que el seu pare i el jovent d’altres èpoques. Insisteix que estava, i ho podem buscar als arxius i a les fotos, just en aquest lloc on estem avui dia i, considera que canviar-li el nom al bar de la Plaça és una frivolitat.

El cònsol major cedeix la paraula a la consellera Nazzaro.

La Sra. Nazzaro expressa que entén realment aquests records que tots tenim, de la mateixa manera que tenim amb altres punts de de la plaça del poble. I, que en cap moment s’ha volgut treure al bar de la Plaça el significat que per tants de nosaltres té, per les diferents generacions i en diferents etapes, com bé ha dit el Sr. Canturri.

El que hem viscut del bar de la Plaça, al bar de la Plaça seguirà.

Però també s’ha de reconèixer, i és una decisió que no vam prendre en aquesta corporació, sinó també ens ha vingut donada, que l'espai ocupat pel bar de la Plaça també dona servei a la nostra gent gran i, en aquest sentit hem entès aquest nom, la Casa del Poble, engloba tot el que hi ha dins d'aquest espai. D’una banda, és el bar de la Plaça, on com a ciutadans anem a prendre el cafè, però també és la Casa Pairal, la casa dels nostres avis, i no volem que això canvií.

La Sra. Nazzaro afegeix que això ho han dit en altres ocasions i no volen que canviï, atès que la plaça del Poble es reformarà, i és la plaça del poble l’espai físic que està al mig de la plaça del poble, i que ara l'entenem com un bar del poble i com una casa pairal. Però, aquest espai, ara mateix, no només ocupa lloc a un bar, a una, a un apartat de restauració i de servei, sinó que dona un altre servei que també mereix ser reconegut.

El cònsol major dona la paraula al Sr. Canturri.

El Sr. Canturri expressa que el nom de la Casa del Poble li recorda a altres coses, i és que a Espanya la *Casa del Pueblo* normalment són tots els locals del partit socialista. Per això, el Sr. Canturri, manifesta que cal una referència en algun lloc al bar.

Reconeix que a la part de dalt de l’edifici hi ha la casa dels avis i, a la part de baix, el bar de la plaça, com han vist al projecte. I, demana que es repensin posar el nom de bar de la Plaça, com ha estat tota la vida, és un deure no canviar la història del que ha estat el bar de la plaça per a tots nosaltres.

El cònsol major dona les gràcies a tothom i aixeca la sessió.